**ประกาศองค์การบริหารส่วนตำบลทุ่งสมอ**

**เรื่อง แผนพัฒนาท้องถิ่น (พ.ศ. 2561-2565) ขององค์การบริหารส่วนตำบลทุ่งสมอ**

**---------------------------------**

ด้วยองค์การบริหารส่วนตำบลทุ่งสมอ ได้ดำเนินการจัดทำแผนพัฒนาท้องถิ่น (พ.ศ.2561-256๕) ขององค์การบริหารส่วนตำบลทุ่งสมอ โดยได้ผ่านการพิจารณาร่างแผนพัฒนาท้องถิ่น จากคณะกรรมการพัฒนาองค์การบริหารส่วนตำบลทุ่งสมอ และได้รับความเห็นชอบจากสภาองค์การบริหารส่วนตำบลทุ่งสมอ ในคราวประชุมสภาองค์การบริหารส่วนตำบลทุ่งสมอ สมัยวิสามัญ สมัยที่ 1 ประจำปี 2562 เมื่อวันที่ 12 กรกฎาคม พ.ศ.2562 เรียบร้อยแล้ว

 ดังนั้น เพื่อให้การปฏิบัติเป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2๕๔๘ ข้อ 24 และแก้ไขเพิ่มเติมถึง (ฉบับที่ ๓) พ.ศ.๒๕๖๑ องค์การบริหารส่วนตำบลทุ่งสมอ จึงขอประกาศใช้แผนพัฒนาท้องถิ่น (พ.ศ.2561 – 256๕) ขององค์การบริหารส่วนตำบลทุ่งสมอ เพื่อใช้เป็นกรอบแนวทางในการจัดทำงบประมาณประจำปี และงบประมาณรายจ่ายเพิ่มเติม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่นต่อไป

 จึงประกาศให้ทราบโดยทั่วกัน

 ประกาศ ณ วันที่ 15 เดือน กรกฎาคม พ.ศ. ๒๕๖๒



 ลงชื่อ

 (นายเอกพงศ์ ทรัพย์เมฆ)

 นายกองค์การบริหารส่วนตำบลทุ่งสมอ